शिवपुरी। जिले के भौंती थाना क्षेत्र तहत आने वाले ग्राम पिपरोनिया से एक 16 वर्षीय किशोरी सोमवार को दोपहर के समय घर से बिना बताए कहीं चली गई। जब परिजनों ने खोजबीन की तो वह कहीं नहीं मिली जिस पर परिजन थाने गए और संदेही के खिलाफ मामला दर्ज करवाया। ग्राम पिपरौनिया की रहने वाली 16 वर्षीय किशोरी सोमवार को दोपहर लगभग 3 बजे घर से कहीं चली गई। जब वह घर नहीं लौटी तो परिजनों को चिंता हुई जिस पर ग्रामीणों से पूछताछ की लेकिन किशोरी का कुछ पता नहीं चल सका। जिस पर किसी ने बताया कि उनकी पुत्री को धर्मवीर लोधी निवासी दुलई के साथ देखा गया है।